Návrh

**VŠEOBECNE ZÁVÄZNÉ NARIADENIE**

**Mesta Námestovo č. 4/2024**

**o poskytovaní finančného príspevku na dopravu**

Mesto Námestovo v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, vydáva toto Všeobecne záväzné nariadenie č. 4/2024 o poskytovaní finančného príspevku na dopravu

**Článok 1**

**Úvodné ustanovenia**

1. Toto všeobecne záväzné nariadenie o poskytovaní finančného príspevku na dopravu ( ďalej aj ako „VZN“) vymedzuje podmienky poskytovania príspevku na dopravu (ďalej len ako „príspevok“), výšku príspevku a upravuje spôsob zabezpečenia dopravy oprávneným osobám v zmysle článku 3 tohto VZN.
2. Cieľom poskytnutia príspevku je vytvoriť podmienky na lepšie uspokojovanie životných potrieb oprávneným osobám žijúcim v meste Námestovo.

**Článok 2**

**Základné pojmy**

1. Poskytovateľom príspevku je Mesto Námestovo (ďalej len ako „poskytovateľ“).
2. Oprávnenou osobou, ktorá má nárok na poskytnutie finančného príspevku na dopravu, je osoba spĺňajúca podmienky v zmysle článku 3 tohto VZN (ďalej len ako „oprávnená osoba“).
3. Dopravcom je dopravná spoločnosť s ktorou má poskytovateľ na tento účel uzatvorenú písomnú Dohodu o spolupráci.

**Článok 3**

**Podmienky poskytovania príspevku**

1. Oprávnenou osobou je osoba, ktorá má trvalý pobyt v meste Námestovo, ktorá požiada o  príspevok písomne, osobne alebo prostredníctvom inej fyzickej osoby a to podaním žiadosti o poskytnutie finančného príspevku na dopravu a zároveň spĺňa aspoň jednu z týchto podmienok:
2. je starobný dôchodca, má vek minimálne 70 rokov a nevykonáva žiadnu zárobkovú činnosť,
3. je poberateľom invalidného dôchodku s mierou postihnutia nad 50 % a nevykonáva žiadnu zárobkovú činnosť,

**Článok 4**

**Posúdenie žiadosti a spôsob zabezpečenia dopravy**

1. Na základe posúdenia žiadosti o finančný príspevok na dopravu v zmysle článku 3 ods. 1 bude oprávnená osoba informovaná o priznaní, resp. nepriznaní príspevku písomným rozhodnutím v lehote do 30 dní od prijatia žiadosti poskytovateľom.
2. Oprávnená osoba bezodkladne informuje poskytovateľa ako aj dopravcu o každej skutočnosti, ktorou sa menia podmienky poskytovania príspevku v zmysle článku 3 tohto VZN.
3. Poskytovateľ si vyhradzuje právo kontrolovať použitie ním poskytovaného príspevku a v prípade zistenia neoprávneného použitia poskytovanie príspevku s okamžitou platnosťou ukončiť a vymáhať vrátenie neoprávnene poskytnutého príspevku.
4. Poskytovanie dopravy oprávneným osobám zabezpečuje výlučne dopravca v zmysle čl. 2 ods. 3. tohto VZN.
5. Oprávnená osoba si dopravu objednáva priamo u dopravcu, pričom nárok na príspevok dokladuje rozhodnutím mesta o poskytovaní príspevku na dopravu.
6. Poskytovateľ nie je oprávnený zabezpečiť dopravu, ak dopravca v určitom období nebude poskytovať dopravu.

**Článok 5**

**Výška príspevku**

1. Výška príspevku je stanovená na sumu 1,5 EUR ( slovom jedno euro päťdesiat centov) na jednu prepravu.
2. Poskytovateľ prispieva na maximálne päť prepráv v rámci kalendárneho mesiaca.

**Článok 6**

**Zúčtovanie príspevku**

1. Finančný príspevok na dopravu nebude vyplácaný priamo oprávnenej osobe. Oprávnená osoba uhradí dopravcovi výšku ceny za dopravu zníženú o výšku príspevku poskytovateľa uvedenú v článku 5 tohto VZN. Zúčtovanie príspevku s  poskytovateľom zabezpečí za oprávnenú osobu dopravca. Spôsob zúčtovania príspevku ako aj ďalšie podmienky dohodne dopravca s poskytovateľom v písomnej Dohode o spolupráci.

**Článok 7**

**Záverečné ustanovenia**

1. Toto všeobecne záväzné nariadenie bolo schválené uznesením Mestského zastupiteľstva mesta Námestovo č................... dňa ............................
2. Toto všeobecne záväzné nariadenie nadobúda účinnosť odo dňa 01.09.2024.

 ................................................

 Ing. Ján Kadera

 primátor mesta

Toto všeobecne záväzné nariadenie mesta Námestovo č. 4/2024 o poskytovaní finančného príspevku na dopravu

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 06.06.2024
2. bolo schválené uznesením Mestského zastupiteľstva mesta Námestovo č. .......... zo dňa..........
3. bolo zvesené z úradnej tabule po schválení Mestským zastupiteľstvom dňa.............
4. vyhlásené dňa ................ jeho vyvesením na úradnej tabuli mesta Námestovo,
5. nadobúda účinnosť odo dňa 01.09.2024